DRUGI OSNUTEK 9. 2. 2017

Planinska zveza Sloveniji, Dvorakova 9, 1000 Ljubljana, matična številka 5145368000, ki jo zastopa predsednik Bojan Rotovnik (v nadaljevanju: PZS)

in

Planinsko društvo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, naslov\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, matična številka, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju: skrbnik)

skleneta

**POGODBO O SKRBNIŠTVU PLANINSKIH POTI**

1. člen

(namen pogodbe)

PZS s to pogodbo, v skladu z določili 5. odstavka 12. člena Zakona o planinskih poteh, Uradni list RS št. 61/07 (v nadaljevanju: ZPlanP), pooblasti skrbnika za vzdrževanje in označevanje v 2. členu določenih planinskih poti ter za zagotavljanje nemotene in varne uporabe.

Skrbnik in PZS pri izvrševanju te pogodbe upoštevata Zakon o planinskih poteh s podzakonskimi predpisi in drugo področno zakonodajo, ki se nanaša na predmet pogodbe ter interne pravne akte PZS.

1. člen

(navedba planinskih poti)

* + Predmet te pogodbe so planinske poti, ki so navedene v prilogi pogodbe.

1. člen

(pomen izrazov)

Za potrebe te pogodbe, imajo navedeni izrazi naslednji pomen:

Planinska pot - je pot, ki vodi od izhodišča do določenega cilja in je sestavljena iz posameznih odsekov planinskih poti, za katere skrbi ena ali več planinskih organizacij. Planinska pot in odseki planinskih poti so registrirani in zabeleženi v bazi planinskih poti (Kataster planinskih poti), ki ga vodi Komisija za planinske poti PZS (v nadaljevanju: KPP PZS). V naravi je planinska pot označena s Knafelčevo markacijo (znak v obliki kroga, ki ima v sredini belo piko obdano z rdečim kolobarjem) in smernimi tablami v skladu z Zakonom o planinskih poteh. Planinske poti so javnega značaja.

Odsek- je povezava med sosednjima kotama. Planinska pot je sestavljena iz posameznih odsekov.

Kota - je vozlišče, točka v kateri se planinske poti bodisi začnejo, končajo ali kjer se križajo planinske poti. (križišča, znamenitosti, kontrolne točke, izhodišče ipd.) Kota je tudi ločnica med različno zahtevnostjo oz. kategorizacijo planinskih poti ter skrbništvom nad potjo.

Skrbnik planinske poti je planinsko društvo, ki je v skladu z zakonom, ki ureja društva, včlanjeno v PZS in ga, v skladu z ZPlanP, PZS pogodbeno pooblasti za vzdrževanje in označevanje določenih planinskih poti ter za zagotavljanje njihove nemotene in varne uporabe; izjemoma je lahko, pod pogoji določenimi s tem zakonom, skrbnik tudi druga pravna ali fizična oseba;

1. člen

(vzdrževanje planinskih poti)

Skrbniki imajo pravico in dolžnost, da planinske poti vzdržujejo in označujejo z risanjem markacij, postavljanjem usmerjevalnih tabel, skrinjic in varovalne opreme.

Skrbnik mora planinsko pot, ki mu je zaupana v skrbništvo, vzdrževati tako, da je ta normalno prehodna glede na kategorijo planinskih poti v katero je razvrščena. Vzdrževalna dela zajemajo redno vzdrževanje planinske poti, izboljšavo trase planinske poti in utrjevanje planinske poti. Skrbnik mora v primeru prejetega obvestila o poškodbi planinske poti opraviti ogled poti in oceniti potrebne ukrepe. Pri vzdrževalnih delih na zelo zahtevnih planinskih poteh lahko skrbnik prosi za tehnično pomoč KPP PZS.

Skrbnik mora planinsko pot vzdrževati tako, da se ne spreminjajo reliefne in krajinske značilnosti območja, na katerem poteka in ne slabšajo vodne, gozdne, habitatne in kmetijske razmere zemljišča, preko katerega poteka in tudi ne slabša obstoječega stanja okolja z njenim označevanjem. To mora izvajati samo tako, kot je to določeno z ZPlanP in predpisi izdanimi na njegovi podlagi ter skladno z doktrino PZS glede vzdrževanja planinskih poti.

Skrbnik je dolžan vzdrževati planinsko pot na način, ki najmanj obremenjuje zemljišče ob planinski poti in pri tem v največji možni meri skrbeti za interese lastnikov zemljišč, preko katerih poteka planinska pot, ter skrbeti za ohranjanje narave. Skrbnik je pri vzdrževanju planinske poti dolžan sodelovati tudi z morebitnim upravljavcem zavarovanega območja, po katerem poteka planinska pot.

Določilo te pogodbe veljajo za planinsko dejavnost na planinskih poteh. V kolikor se na poteh izvajajo tudi druge dejavnosti (npr. gozdarjenje), skrbniki niso zavezani odpravljati poškodb na poti, ki nastanejo iz teh dejavnosti.

Skrbnik zagotavlja, da ima najmanj 30 polnoletnih članov, od katerih sta sva dva uspešno opravila usposabljanje za markaciste oz. ima zagotovljeno mentorstvo in sodelovanje drugega planinskega društva z usposobljenimi markacisti. V tem primeru skrbnik zagotavlja, da bo v roku treh let od podpisa pogodbe zagotovil dva usposobljena markacista.

Obstoječe bližnjice med posameznimi odseki planinske poti, skrbniki planinskih poti sanirajo ali uredijo zaščite, ki onemogočajo nadaljnjo uporabo bližnjic. Predvsem pa skrbnik in PZS uporabnike planinskih poti informirata o škodljivosti uporabe bližnjic za naravo.

Skrbnik v informacijskem gradivu o planinskih poteh in drugih virih, kjer so označene planinske poti in jih izda oz. sodeluje pri izdelavi, navede opozorilo: POZOR – planinske poti se uporabljajo na lastno odgovornost. Opozorilo mora biti zapisano v slovenskem, angleškem, nemškem in italijanskem jeziku. Na območju, kjer je uradni jezik tudi madžarski jezik pa namesto v italijanskem v madžarskem jeziku.

1. člen

(označevanje planinskih poti)

Skrbnik poti označuje planinske poti s Knafeljčevo markacijo in usmerjevalnimi tablam. Planinska pot je lahko označena tudi z oznakami, ki so namenjene informiranju uporabnikov o planinski poti in njeni zahtevnosti ter olajšanju orientacije. Planinska pot oz. vrh ali druga zanimivost ob poti je lahko opremljena tudi s skrinjicami z vpisnimi knjigami in žigi.

Skrbnik v namesti na izhodiščih in križiščih planinskih poti smerne table, kot jih določena ZPlanP, če jih ni namestil že prej. Na izhodiščih poti jih namesti v treh letih po podpisu pogodbe, na pomembnejših križiščih pa v roku 5 let.

Na izpostavljenih mestih so planinske poti varovane z varovalno opremo.

Označevanje planinskih poti se izvaja v skladu s Pravilnikom o označevanju in opremljanju planinskih poti, ki ga sprejme minister pristojen za prostor ter v skladu z doktrino urejanja planinskih poti KPP PZS.

5. člen

(zaprtje planinskih poti)

Skrbnik mora za določen čas delno ali v celoti zapreti planinsko pot, če postane nevarna za uporabnike zaradi sprememb v naravi ali poškodovane varovalne opreme in je potrebno na njej opraviti večja vzdrževalna dela, ter v času, ko se moti življenjske cikluse živali (glede na lastno oceno ali na podlagi odločbe pristojnih organov). Zapora lahko traja največ eno leto, v tem času pa mora skrbnik poskrbeti za ustrezno obnovo planinske poti oz. izvesti potrebna vzdrževalna dela. Izjemoma lahko v posebej utemeljenih primerih, ob soglasju KPP PZS, zaradi velikega obsega poškodb poti in drugih objektivnih razlogov, zapora traja dlje, ampak najdlje 3 leta.

Če skrbnik ugotovi, da je postala določena planinska pot za uporabnike zaradi sprememb v naravi ali zaradi poškodb varovalne opreme nevarna in jo v enem letu ni mogoče obnoviti oziroma na njej izvesti potrebnih vzdrževalnih del, predlaga PZS stalno zaprtje planinske poti.

Če skrbnik sam ali na podlagi prijave ugotovi, da se na zemljiščih ali favni ali flori ob planinski poti zaradi prekomerne ali nepravilne uporabe v okviru planinske dejavnosti dela škoda, mora takšna zemljišča ustrezno sanirati. Lahko pa takšno planinsko pot tudi delno ali v celoti za največ eno leto zapre ali predlaga PZS spremembo trase poti ali stalno zaprtje planinske poti.

Skrbnik poti mora na začetku in koncu poti namestiti ustrezne večjezične table z opozorilom o zapori planinske poti, poskrbeti za obveščanje o zaprtju poti v lokalnem okolju (spletna stran skrbnika ali drug primeren način) in o zaprtju obvestiti tudi PZS, ki objavi obvestilo na svoji spletni strani.

6. člen

(poročanje)

Skrbniki morajo najpozneje do 1. decembra tekočega leta obvestiti PZS o stanju planinskih poti, varovalne opreme in oznak na njih, o stroških del po posameznih poteh, in če je možno, podati tudi oceno skupnega števila njihovih uporabnikov oziroma obiskovalcev v tekočem letu in drugih za vzdrževanje in označevanje takšnih planinskih poti pomembnih podatkov. Skrbniki oddajo enotno poročilo elektronsko ali izjemoma v papirni obliki. Do vzpostavitve elektronskega poročanja, skrbniki poročila oddajo na pripravljenem obrazcu. Sistem za elektronsko poročanje oz. obrazec zagotovi PZS.

V kolikor želi skrbnik na planinski poti, ki jo ima v skrbništvu, vzpostaviti dvonamensko pot in dovoliti tudi uporabo za kolesarjenje, o tem obvesti PZS. PZS in skrbnik, ob upoštevanju Meril za dvonamensko rabo, skupaj oddata vlogo na pristojno ministrstvo.

7. člen

(financiranje opravljanja skrbništva)

Skrbniki so za vzdrževanje in označevanje planinskih poti ter za zagotavljanje njihove nemotene in čim bolj varne uporabe upravičeni do delnega ali celotnega nadomestila za materialne stroške opravljanja skrbništva.

Nadomestilo iz prejšnjega odstavka zagotavlja PZS, skladno s sprejetim finančnim načrtom PZS.

PZS razporeja finančna sredstva, namenjena za nadomestilo iz prvega odstavka tega člena v skladu s potrjenim letnim finančnim načrtom in sicer skrbnik prejme sorazmerni delež, pri čemer se upošteva dolžina in kategorija planinskih poti ter obseg potrebnega vzdrževanja in označevanja takšnih planinskih poti in morebitne nove oziroma nadomestne gradnje. Natančnejša merila sprejme Upravni odbor PZS na predlog KPP PZS. Podlaga za izplačilo je pravočasno oddano in popolno poročilo iz prejšnjega člena pogodbe.

PZS izvede plačilo nadomestila na TRR skrbnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ najkasneje do 31. 12. tekočega leta.

PZS zagotovi skupno zavarovanje za odgovornost skrbnikov iz naslova skrbništva planinskih poti.

8. člen

(prenehanje pogodbe)

Pogodba se sklepa za nedoločen čas. Stranki se lahko kadarkoli sporazumeta o prenehanju pogodbe.

PZS lahko odvzame skrbništvo ene ali več planinskih poti iz te pogodbe, če skrbnik kljub dvema pisnima pozivoma, več kot 3 mesece ne opravlja nalog skrbnika, ne zapre poti oz. ne obnovi poti, ki je nevarna za uporabnike, če ureja poti na način, ki se bistveno razlikuje od pravil in doktrine PZS, če je zapora planinske poti brez soglasja daljša od enega leta in v primeru drugih hujših kršitev te pogodbe.

Skrbnik lahko odstopi od skrbništva ene ali več planinskih poti iz te pogodbe do 1. decembra. Odstop začne veljati s 1. majem naslednjega leta, do takrat skrbnik izvaja skrbništvo planinske poti. V tem času PZS zagotovi novega skrbnika planinskih poti ali prevzame skrbništvo nase. V nasprotnem primeru se planinsko pot za stalno zapre. Skrbnik se primeru izbire novega skrbnika le-temu zaveže nuditi podporo pri prenosu skrbništva, v primeru stalnega zaprta pa se zaveže izvesti potrebna dela (namestitev obvestil o stalnem zaprtju, odstranitev označb…).

V primeru, da s strani ene ali druge stranke preneha skrbništvo za vse poti po tej pogodbi, s tem preneha tudi pogodba, sicer ostane pogodba v veljavi za ostale poti iz te pogodbe.

9. člen

(končne določbe)

Pogodba začne veljati, ko jo podpišeta obe stranki. Vse morebitne spremembe pogodbe, stranki sprejmeta v pisni obliki.

Pogodba je pripravljena v dveh izvodih, od katerih vsaka stranka prejme po en izvod.

Stranki bosta morebitne spore iz te pogodbe reševali z arbitražo, kot jo določa Statut PZS. V primeru sodnega reševanja sporov, je pristojno sodišče v Ljubljani.

|  |  |
| --- | --- |
| Planinsko društvo \_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_, predsednik  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_\_\_\_ | Planinska zveza Slovenije  Bojan Rotovnik, predsednik  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_\_\_\_ |

Priloge:

* Seznam planinskih poti, odsekov in obhodnic iz 2. člena pogodbe.
* Zakon o planinskih poteh in podzakonski akti